من ءُ شپ ءِ درآمدی ۔
مھلب نسیر ءِ لچّہ
من ءُ شپ ءِ دَرآمدی ھواری ءَ دَراَتکگیں
دَرآمدیں تھاری یے
ءُ جَمبرانی لمبُک ءِ سیاھی ءَ درآمدیں, لگشتگیں ءُ چُنڑ چنڑیں آسماں گوں ماھے ءَ درآمدیں
روان اتیں
ءُ دور موجریں ندارگ ءَ درآمدیں نگاھے شانک دات
ءُ جِکّ ئِے جت
مِچاچاں یک ءُ دو براں اے دوریانی درد لھم لھم ءَ چُک اِت انت
تھار کُت
ندارگاں دمانے اچ ھیال ءِ رنگ ءَ درت ءُ بُرت
من انگتہ درآمدیں شپ ءِ سمار ءُ رنگ ءُ بو ءَ گار اتاں
برے برے
من ءُ درآمدی اناگت ءَ سبک سبک ءَ دور دور
من پیسر ءَ ءُ آ پد ءَ برے دوگام ءِ دوری اَت
برے برے ھواری اَت
دو ساھگ ءَ روان اتیں……